पुरानी मंडी में फिर से सज रही सब्जी की दुकानें
नगरनिगम प्रशासन पुरानी मंडी को लेकर संजीदा नहीं है। यहां रोज सब्जी की दुकानें बढ़ रही है लेकिन उन्हें रोकने वाला कोई नहीं है। किराए की सरकारी प्रोपर्टी को किराएदार को मालिकाना हक देने के बयानों के बाद तो यहां सब्जी की दुकानें तेजी से बढ़ रही है। अप्रैल 2015 के बाद मोहल्ला सैनियान के पास स्थित सब्जी मंडी को मिलगेट रोड पर नई सब्जी मंडी में शिफ्ट कर दिया था।
उसके बाद कुछ समय के लिए एक बार फिर से मंडी पुरानी जगह पर आई लेकिन निर्धारित समयावधि दोबारा उसे मिलगेट रोड पर ही शिफ्ट कर दिया था। इसके कुछ दिन बाद ही एक-एक करके मासाखोर धीरे-धीरे पुरानी मंडी में आने लगे। हालांकि एक-दो बार नगर निगम ने कार्रवाई की लेकिन उसके बाद मामला ठंडे बस्ते में चला गया। अब निकाय मंत्री कविता जैन के सरकारी प्रोपर्टी किरायेदारों को ही कलेक्टर रेट पर देने के मामले का बयान आने के बाद से मंडी में बनी अस्थायी दुकानों में एक बार फिर से दुकानदारों ने सब्जी बेचना शुरू कर दिया है।
^पुरानी मंडी के चारों ओर दीवार बनाने का काम तीन-चार दिन में शुरू कर दिया जाएगा। इसके लिए ड्यूटी मजिस्ट्रेट तैनात करने और पुलिस सहायता के लिए लिखा गया है। दीवार के निर्माण में अगर कोई बाधा उत्पन्न करेगा तो उसके खिलाफ पुलिस कार्रवाई की जाएगी। वहीं सड़क से दुकानदारों का अतिक्रमण भी हटवा दिया जाएगा।’’ अरविंदबिश्नोई, कार्यकारी अधिकारी, नगर निगम।
पुरानी मंडी में सब्जी बेचते दुकानदार।
पुरानी मंडी में सब्जी बेचते दुकानदार। सड़क में सब्जी फैलाने से जाम लग रहा है इससे लोगों को आने-जाने पर परेशानी उठानी पड़ रही है।
hin_Deva hin_Deva hin_Deva hin_Deva hin_Deva hin_Deva